Byrettens om ændres, således at tiltalte straffes med en bøde på 17.500 kr. i sag om tiltale for overtrædelse af lov om radio- og fjersynsvirksomhed § 94, stk. 1, jf. § 91
Ret: Østre Landsret (2. instans)
Faggruppe: Straffesag — Bødesag
Sagsemner: Erhvervsforhold;
Strafferetlige sanktioner og andre foranstaltninger;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 28. november 2011 af Østre Landsrets 10. afdeling

(landsdommerne Michael Kistrup, Jon Fridrik Kjølbro og Mette van de Ven (kst.))

10. afd. a.s. nr. S-3090-11:

Anklagemyndigheden

mod

Tiltalte

(CPR nr. (Født 1956))

(advokat Peter Paldan Sørensen, besk.)

Bornholms Rets dom af 15. juni 2011 (1-218/2011) er med Procesbevillingsnævnets tilla-

delse af 5. oktober 2011 anket af anklagemyndigheden med påstand om skærpelse, således

at bøde forhøjes til 17.500 kr.

Tiltalte har påstået formildelse.

Anklagemyndigheden har under hensyn til sagens principielle karakter anført, at sagens

omkostninger for landsretten bør betales af statskassen.

Tiltalte har i landsretten givet forklaring om sine personlige forhold.

Tiltalte er fundet skyldig i overtrædelse af radio- og fjernsynslovens § 94, stk. 1, jf. § 91 ved

i en periode på ca. 24 måneder at have været i besiddelse af og benyttet uautoriseret

dekodningsudstyr, hvis formål er at give adgang til indholdet af et kodet tv-program.

Ved lov nr. 446 af 31. maj 2000 blev radio- og fjernsynslovens forbud mod priratdekodere

m.v. udvidet til også at omfatte besiddelse m.v. af priratdekodere m.v., til privat brug.



/

- 2 -

Baggrunden herfor var, at det havde vist sig, at det gældende forbud mod i erhvervsmæs-

sigt øjemed at besidde m.v. piratdekodere havde vist sig ikke at være tilstrækkeligt til at

sætte en stopper for piratdekodere m.v.

Af forarbejderne til lovændringen, jf. LF 272 af 5. april 2000, de specielle bemærkninger til

§ 1, nr. 14, fremgår blandt andet:

”Indførelsen af et forbud mod privat besiddelse m.v. af piratdekodere m.v. vil betyde,
at alle led i omsætningskæden bliver ulovlige. Det helt centrale bliver imidlertid, at et
sådant forbud derudover vil have en præventiv ”signalværdi” i forhold til de hus
stande, som måtte overveje at anskaffe en piratdekoder m.v.”

Landsretten finder, at der ved udmåling af bøden skal tages hensyn til den opnåede eller

tilsigtede besparelse, herunder værdien af de programpakker, som det ulovlige udstyr giver

adgang til, og den omhandlede periode. Endvidere bør bøden have en sådan størrelse, at den

må antages at have præventiv virkning. Landsretten finder derfor, at udgangspunktet for

fastsættelsen af bøden i sådanne sager bør være en bøde på 10.000 kr., idet der herud-over

skal tages hensyn til periodens længde.

På den baggrund, og under hensyn til periodens længde findes bøden at burde forhøjes til

17.500 kr. Forvandlingsstraffen er fængsel i 10 dage.

Under hensyn til sagens principielle karakter og generelle betydning, findes statskassen at

burde betale sagens omkostninger for landsretten.

T h i  k e n d e s  f o r  r e t :

Byrettens dom i sagen mod Tiltalte ændres, således at tiltalte straffes med en bøde på 17.500

kr.

Forvandlingsstraffen er fængsel i 10 dage.

Statskassen skal betale sagens omkostninger for landsretten.